Viljandi mntlt metsa keerates saab ühe karjääri juurde, kus ma vahest pattu käin tegemas - ujumas.  Eile aga puhus tugevat ja sooja tuult, st et tuli peale minna. Metsatuulega karjääris sõita oli muidugi uudne kogemus   Poomi järgi hinnates oli kuni 10 m, pole paha. Lohe tõmbles korralikult ja pagid said uue tähenduse, aga Laulasmaa kool on õpetanud üht-teist ja sai hakkama küll.  Ühe liivakünka taga panid kolm kodanikku kärakat, mina olin nii lahke ja esinesin neile vabakavaga. Tõmbasin ära mis  ma tõmmata oskasin ja loodan et paadid jäid rahule.  Kalipso sai sooladest puhtaks loputatud…..mage vesi on ikka luksuskaup.